CELEX: 62014CN0342
Language: el
Date: 2014-07-16 00:00:00
Title: Υπόθεση C-342/14: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 16 Ιουλίου 2014 — X-Steuerberatungsgesellschaft κατά Finanzamt Hannover-Nord

20.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/3
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 16 Ιουλίου 2014 — X-Steuerberatungsgesellschaft κατά Finanzamt Hannover-Nord
   (Υπόθεση C-342/14)
   2014/C 372/04
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείουσα: X-Steuerberatungsgesellschaft
   
      Αναιρεσίβλητο: Finanzamt Hannover-Nord
   
      Προδικαστικά ερωτήματα
   
   
               1)
            
            
               Απαγορεύει το άρθρο 5 της οδηγίας 2005/36/ΕΚ (1) τον περιορισμό της ελεύθερης παροχής υπηρεσιών στην περίπτωση κατά την οποία συσταθείσα σύμφωνα με τη νομοθεσία ενός κράτους μέλους εταιρία παροχής φορολογικών συμβουλών συντάσσει, στο κράτος μέλος της εγκαταστάσεώς της, στο οποίο η δραστηριότητα της παροχής φορολογικών συμβουλών δεν είναι νομοθετικώς κατοχυρωμένη, φορολογική δήλωση για αποδέκτη υπηρεσιών εντός άλλου κράτους μέλους και την υποβάλλει στη φορολογική αρχή, οι δε εθνικές διατάξεις στο άλλο κράτος μέλος προβλέπουν ότι μια εταιρία παροχής φορολογικών συμβουλών, προκειμένου να λάβει άδεια επαγγελματικής παροχής υπηρεσιών σε φορολογικές υποθέσεις χρήζει αναγνωρίσεως και υπεύθυνοι για τη διοίκησή της πρέπει να είναι φορολογικοί σύμβουλοι;
            
         
               2)
            
            
               Μπορεί εταιρία παροχής φορολογικών συμβουλών, υπό τις αναφερθείσες στο προδικαστικό ερώτημα υπ’ αριθ. 1 συνθήκες, να επικαλεστεί λυσιτελώς το άρθρο 16, παράγραφοι 1 και 2, της οδηγίας 2006/123/ΕΚ (2) και μάλιστα ανεξαρτήτως του σε ποιό από τα δύο κράτη μέλη παρέχει τις υπηρεσίες;
            
         
               3)
            
            
               Έχει το άρθρο 56 ΣΛΕΕ την έννοια ότι απαγορεύει, υπό τις αναφερθείσες στο προδικαστικό ερώτημα υπ’ αριθ. 1 συνθήκες, τον περιορισμό της ελεύθερης παροχής υπηρεσιών κατ’ εφαρμογή των ισχυουσών στο κράτος μέλος του αποδέκτη των υπηρεσιών διατάξεων, όταν η εταιρία παροχής φορολογικών συμβουλών δεν είναι εγκατεστημένη στο κράτος μέλος του αποδέκτη των υπηρεσιών;
            
         
      (1)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (EE L 255, σ. 22).
   
      (2)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (EE L 376 σ. 36).